JAVNA IZJAVA PODPORE

V [MC C.M.A.K. Cerkno](https://www.facebook.com/prtincku/?__cft__[0]=AZUqz0U5J-Zxu-th2lsKGgq3PtFeyzLepEow7H4umgMKso6JOl4nftVfrRxJEMJI5ndH4c3sHAMoz5EMVvgwBWwRQkFo78rMk-Bn9uVl_Xe56B_V1Vbi8ZG-NoVFB8GTl9rCwbLUkXJawAGb8H3IOB0yhHNJPQ3qEGsGZCx3Wzl6HHDcOsPoamKbeDmTiYV6q4c&__tn__=kK-R) ostro obsojamo potezo ŠOU v Ljubljani, s katero iz proračuna za 2021 umika postavko o sofinanciranju [Radio Študent 89,3 MHz](https://www.facebook.com/radiostudent89.3/?__cft__[0]=AZUqz0U5J-Zxu-th2lsKGgq3PtFeyzLepEow7H4umgMKso6JOl4nftVfrRxJEMJI5ndH4c3sHAMoz5EMVvgwBWwRQkFo78rMk-Bn9uVl_Xe56B_V1Vbi8ZG-NoVFB8GTl9rCwbLUkXJawAGb8H3IOB0yhHNJPQ3qEGsGZCx3Wzl6HHDcOsPoamKbeDmTiYV6q4c&__tn__=kK-R) ter s tem ogroža obstoj te daleč naokrog edinstvene medijske, izobraževalne in kulturne institucije.

V C.M.A.K.-u z Radiem Študent sodelujemo že skorajda dve desetletji, pri čemer zagotovo najbolj izstopa Klubski maraton, v okviru katerega smo v C.M.A.K.-u (v bivšem dijaškem domu, v Tinčkovi bajti in nazadnje na prostem) gostili lepo število mladih, a kakovostnih glasbenih skupin ter posameznikov in posameznic. (Mimogrede, Cerkno je bilo včasih edini kraj, kjer je Klubski maraton potekal na dveh prizoriščih: poleg C.M.A.K.-a še v [Bar Gabrijel](https://www.facebook.com/Bar-Gabrijel-112291600150614/?__cft__[0]=AZUqz0U5J-Zxu-th2lsKGgq3PtFeyzLepEow7H4umgMKso6JOl4nftVfrRxJEMJI5ndH4c3sHAMoz5EMVvgwBWwRQkFo78rMk-Bn9uVl_Xe56B_V1Vbi8ZG-NoVFB8GTl9rCwbLUkXJawAGb8H3IOB0yhHNJPQ3qEGsGZCx3Wzl6HHDcOsPoamKbeDmTiYV6q4c&__tn__=kK-R).)

Radio Študent zato prepoznavamo kot močan podporni steber neodvisnemu in nekomercialnemu kulturniškemu udejstvovanju tako doma kot v širšem evropskem prostoru. Ogrožanje njegovega delovanja in obstoja pomeni tudi ogrožanje kulturne (in drugih) scene, zato vse odločevalce in odločevalke na ŠOU v Ljubljani pozivamo k ponovnemu razmisleku o posledicah njihovih dejanj, predvsem pa k vključitvi proračunske postavke o nadaljnem sofinanciranju Radia Študent v meri, ki bi mu omogočala neovirano delovanje še naprej.